# Luku 7. Internetiin ja verkkoihin yhdistäminen

Xubuntu käyttää NetworkManager -sovellusta langallisten ja langattomien sekä laajakaista-, VPN- ja DSL-yhteksien hallitsemiseen. NetworkManager pitää myös salasanasi turvassa käyttäen käyttäjän avainnippua tallentaessaan verkkoavaimia.

NetworkManager on pieni kuvake näyttösi oikeassa yläkulmassa. Kun olet yhteydettömässä tilassa, kuvake näyttää kaksi harmaata nuolta, jotka osoittavat ylös ja alas. Ollessasi yhteydessä verkkoon kuvake vaihtelee riippuen käytössä olevan verkon tyypistä.

## Verkkoyhteydet

### Yhteyden luominen ja katkaiseminen

NetworkManager käyttää automaattisesti langallista verkkoyhteyttä mikäli sellainen on saatavilla.

Nähdäksesi kaikki saatavilla olevat yhteydet, napsauta NetworkManager-sovelluksen kuvaketta. Yhdistääksesi verkkoon, napsauta verkon nimeä.

Jos yhdistät ensimmäistä kertaa langattomaan verkkoon, voit tarvita tietoturva-asetuksia. Jos näin on, ikkuna avautuu. Useimmissa tapauksissa tietoturvatyyppi tunnistetaan automaattisesti. Jos näin ei tapahdu, valitse tietoturvatyyppi Langaton tietoturva -pudotusvalikosta, syötä kirjautumistiedot ja napsauta Yhdistä.

Katkaistaksesi yhteyden verkosta, napsauta NetworkManager-kuvaketta ja valitse Katkaise yhteys asianmukaisen yhteystyypin kohdalta. Kytkeäksesi langalliset ja/tai langattomat yhteydet pois päältä (ja takaisin päälle), napsauta NetworkManager-kuvaketta ja valitse Ota verkko käyttöön ja Ota langaton käyttöön. Nämä valinnat ovat vaihtokytkimiä. Niiden tila näytetään tarkistusmerkillä tai sen puuttumisella.

### Yhteyksien asetusten muokkaaminen

Jos sinun pitää muokata yhteyksiesi tietoja, napsauta NetworkManager-kuvaketta ja valitse Muokkaa. Tässä ikkunassa näet laajennettavia rivejä jokaiselle yhteystyypille. Valitse asianmukainen verkko ja napsauta Muokkaa tai napsauta Lisää asentaaksesi lisää verkkoja.

Jotta voit yhdistää tiettyihin verkkoihin, voit tarvita yhteyden lisätietoja jotka saat verkkosi ylläpitäjältä tai Internet-palveluntarjoajaltasi.

### Yhteyden tiedot

Nähdäksesi yhteyden tiedot, napsauta NetworkManager-kuvaketta ja valitse Tietoja. Verkkoyhteytesi näytetään Aktiiviset yhteydet -ikkunassa, jokainen omalla välilehdellään.

### Yhteyden jakaminen toiselle tietokoneelle

Voit jakaa yhteytesi toiselle tietokoneelle käyttämällä Ethernet-kaapelia. Voit tehdä näin napsauttamalla NetworkManager-kuvaketta, valitsemalla muokkaa, ja sitten lisäämällä uuden langattoman yhteyden (tai muokkaamalla olemassa olevaa). Yhteyden muokkausikkunassa valitse IPv4-asetukset ja Menetelmä-pudotusvalikosta Jaettu muille tietokoneille.

### Puhelinmodeemit

NetworkManager ei valitettavasti tue puhelinmodeemeja. Lukeaksesi lisää yhteyden muodostamisesta puhelinmodeemilla, lue Dialup modem How-to Ubuntun yhteisöwikissä.

## Verkon vianmääritys

Ennen kuin aloitat vianmäärityksen, varmista että verkkoyhteydet on kytketty päälle:

- Napsauta NetworkManager-kuvaketta ilmoitinalueella

- Tarkista Ota verkko käyttöön

- Tarkista Ota langaton käyttöön

Jos vekrkoyhteytesi ei edelleenkään toimi:

- Langallisille (Ethernet) yhteyksille, katso kohta ”Yleinen vianmääritys”

- Langattomille yhteyksille, katso kohdat ”Yleinen vianmääritys” ja ”Langattoman yhteyden vianmääritys”

- Jos verkkoyhteysongelmasi ei ole vieläkään ratkennut, katso kohta ”Edistynyt vianmääritys”

### Yleinen vianmääritys

Jos verkkoyhteytesi ei toimi kunnolla, voit käyttää muutamia työkaluja diagnosoidaksesi ongelmaa.

#### Hanki tietoa nykyisestä yhteydestä

Saadaksesi tietoa nykyisestä verkkoyhteydestäsi ja verkkolaitteistosta, sinulla on kaksi vaihtoehtoa:

- Käytä NetworkManager-sovellusta

  - Napsauta NetworkManager-kuvaketta

  - Valitse Tietoja. Jos Tietoja-tekstiä ei voi valita, on mahdollista että sinulla ei ole aktiivista yhteyttä. Käytä ifconfig-sovellusta saadaksesi lisää tietoa tilanteesta.

  - Jokaisella aktiivisella yhteydellä on oma välilehti, jolta löydät yhteyteen liittyviä tietoja

- Käytä ifconfig-komentoa

  - Avaa komentokehote ( → Apuohjelmat → Pääteohjelma), kirjoita komento `ifconfig` ja paina Enter

  - ifconfig näyttää sinulle laajasti tietoja yhteydestäsi, mukaan lukien loogiset yhteyksien nimet (kuten eth1) vasemmassa sarakkeessa, IP-osoitteen inet addr -sarakkeessa ja MAC-osoitteen laitteellesi HWaddr -sarakkeessa

#### Tarkista toimiiko yhteys kunnolla

Luotettava tapa kokeilla toimiiko yhteytesi kunnolla on lähettää ping-paketti toiselle tietokoneelle verkossa tai Internetissä.

Tarkistaaksesi onko tietokoneesi yhteydessä Internetiin, avaa komentokehote ( → Apuohjelmat → Pääteohjelma), kirjoita komento `ping -c 3 www.xubuntu.org` ja paina Enter

Tietokoneesi yrittää ottaa yhteyttä osoitteeseen www.xubuntu.org kolme kertaa ja näyttää tulokset. Ping-tilastot näyttävät lähetettyjen pakettien määrän, saapuneiden pakettien määrän, kadonneiden pakettien osuuden sekä käytetyn kokonaisajan.

- Mikäli kadonneiden pakettien osuus on 0%, tietokoneesi on yhteydessä Internetiin

- Kadonneiden pakettien osuus joka on suurempi kuin 0% mutta pienempi kuin 100% merkitsee että tietokoneellasi on huono yhteys Internetiin tai heikko langattoman verkon signaali

- Mikäli kadoinneiden pakettien osuus on 100%, tietokoneellasi on joko erittäin huono yhteys tai yhteys tukiasemaan tai reitittimeen joka ei ole yhteydessä Internetiin

Jos saat virheilmoituksen joka sanoo "www.xubuntu.org can not be found" tai "unknown host", tietokoneesi ei todennäköisesti ole yhteydessä Internetiin tai ei voi saavuttaa nimipalvelinta (DNS).

### Langattoman yhteyden vianmääritys

Tämä osio käsittelee joitain yleisimmin kohdattuja ongelmia langattomien verkkojen tuessa. Paljon enemmän tietoa löydät Ubuntun yhteisöwikistä.

Huomaa että vaiheet tässä vianmääritysoppaassa ovat suunniteltu käytäväksi läpi järjestyksessä, ellei sinua ohjata toiseen alaosioon

#### Tarkista että laite on kytketty päälle

Monet langattomat verkkolaitteet voidaan kytkeä päälle ja pois päältä. Tarkista laitteistokytkimesi tai funktionäppäin kytkeäksesi langattoman laitteen päälle.

Jos laite on kytketty päälle, jatka seuraavaan osioon.

#### Tarkista onko laite tunnistettu

Avaa komentokehote ( → Apuohjelmat → Pääteohjelma), kirjoita komento `sudo lshw -C network` ja paina Enter. Näet jotain tekstiä, mukaan lukien jonkin sanoista CLAIMED, UNCLAIMED, ENABLED tai DISABLED.

- CLAIMED tarkoittaa että ajuri on ladattu mutta ei toimi. Jatka kohtaan ”Langattoman laitteen Windows-ajurien käyttäminen”.

- UNCLAIMED tarkoittaa että ajuria ei ole ladattu. Jatka kohtaan ”Langattoman laitteen Windows-ajurien käyttäminen”.

- ENABLED tarkoittaa että ajuri on ladattu ja se toimii. Jatka kohtaan ”Yhteyden tarkistaminen reitittimeen”.

- DISABLED tarkoittaa että ajuri on ladattu mutta kytketty pois päältä. Jatka kohtaan ”Tarkista että laite on kytketty päälle”.

#### Langattoman laitteen Windows-ajurien käyttäminen

Xubuntu tukee järjestelmää joka tunnetaan nimellä NDISWrapper. Tämä järjestelmä tekee langattomien laitteiden Windows-ajurien käyttämisen mahdolliseksi Xubuntussa. Aloittaaksesi NDISWrapper-sovelluksen käytön:

- Hanki Windows-ajuri verkkolaitteellesi ja etsi tiedosto jonka tiedostopääte on .inf

- Asenna `ndisgtk` -paketti

- Go to → Settings Manager → Windows Wireless Drivers

- Valitse Asenna uusi ajuri

- Valitse Windows-ajurin .inf-tiedoston sijainti ja napsauta Asenna

- Napsauta OK

#### Yhteyden tarkistaminen reitittimeen

Avaa komentokehote ( → Apuohjelmat → Pääteohjelma), kirjoita komento `iwconfig` ja paina Enter.

Jos reitittimesi ESSID näytetään, sinulla voi olla ongelma ACPI-tuen kanssa. Käynnistä Xubuntu `pci=noacpi` -valitsimella.

### Edistynyt vianmääritys

Seuraavat vianmääritystavat ovat hieman teknisempiä. Koeta näitä tapoja vain jos yllä olevat tavat epäonnistuivat.

#### IP-osoitteen osoituksen tarkistaminen

Avaa komentokehote ( → Apuohjelmat → Pääteohjelma), kirjoita komento `ifconfig` ja paina Enter. Jos IP-osoite näytetään, jatka kohtaan ”Tarkista nimipalvelimet (DNS)”.

Syötä komentokehotteessa seuraava komento, korvaten `eth1` sillä yhteyden nimellä, joka näytettiin komennolla ifconfig: `sudo dhclient eth1`

- Jos saat viestin joka sanoo `bound to xxx.xxx.xxx.xxx`, jatka kohtaan ”Tarkista nimipalvelimet (DNS)”

- Jos et, käynnistä järjestelmä uudelleen

#### Tarkista nimipalvelimet (DNS)

Avaa komentokehote ( → Apuohjelmat → Pääteohjelma), kirjoita komento `nm-tool` ja paina Enter.

Tarkistaaksesi toimiiko listattu nimipalvelin, avaa komentokehote ( → Apuohjelmat → Pääteohjelma), kirjoita komento `dig xubuntu.org` ja paina Enter. Jos näet sanan `NOERROR` viestin otsikkoalueella, nimipalvelimesi toimivat.

Jos nimipalvelinasetuksia (DNS) ei ole listattu, ota yhteyttä palveluntarjoajaasi, jolta saat tarvittavat nimipalvelintiedot. Kun sinulla on tämä tieto, jatka tarvittaessa kohtiin ”Yhteyden luominen ja katkaiseminen” ja ”Yhteyksien asetusten muokkaaminen”.

## Palvelimiin yhdistäminen

Yhdistääksesi erilaisiin palvelimiin, voit käyttää ohjelmaa valikosta → Järjestelmä → Gigolo. Yhdistääksesi palvelimeen, seuraa alla olevia ohjeita:

- Valitse Suorita → Yhdistä

- Valitse asianmukainen Palvelutyyppi ja syötä yhteyden yksityiskohdat

- Napsauta Yhdistä; jos yrität yhdistää palvelimeen joka vaatii sisäänkirjautumisen, sinun pyydetään syöttämään salasanasi

Kun sinut on onnistuneesti yhdistetty palvelimeen, kuvake yhteyden tiedoilla ilmestyy Gigolo -sovelluksen ikkunaan. Luodaksesi yhteyksistä kirjanmerkkejä, napsauta yhteyttä hiiren oikealla painikkeella ja valitse Luo kirjanmerkki. Muokkaa kirjanmerkkiä -ikkunassa voit nimetä kirjanmerkin ja asettaa muita asetuksia, mukaan lukien automaattisen yhdistämisen. Kun olet valmis, napsauta OK luodaksesi kirjanmerkin.

Windows-jaon käyttäjänimi tulee olla muodossa TOIMIALUE\käyttäjänimi

SAMBA-verkkoja (Windows-jaot) varten paketin `gvfs-backends` tulee olla asennettuina jotta jakoja voi käyttää Thunar-tiedostonhallinnalla.

Luku 6. Mediaohjelmistot |  | Luku 8. Tulostaminen ja skannaaminen