# Luku 1. Mikä Xubuntu on?

## Lyhyt johdanto

### Xubuntu on yhteisön kehittämä Ubuntuun pohjautuva Linux-käyttöjärjestelmä.

Xubuntu on elegantti ja helppokäyttöinen käyttöjärjestelmä. Xubuntu käyttää Xfce-työpöytäympäristöä, joka on vakaa, kevyt ja mukautettava.

Xubuntu on täydellinen ratkaisu käyttäjille, jotka haluavat kaiken irti pöytäkoneistaan, kannettavistaan ja pienkannettavistaan. Xubuntussa on moderni ulkoasu ja tarpeeki ominaisuuksia tehokkaaseen, päivittäiseen käyttöön. Se toimii hyvin myös vanhemmalla laitteistolla.

Lue lisää Xubuntun verkkosivustolta.

### Tietoa nimestä

"X" Xubuntussa edustaa Xfce-työpöytäympäristoä, jota Xubuntu käyttää. Samalla kun sana "ubuntu" merkitsee Ubuntu-ytimen käyttöä ja siitä riippuvuutta, se kuvastaa myös Xubuntun filosofista pohjaa. Ubuntu-sanan suurpiirteinen käännös on "inhimillisyyttä muita kohtaan". Lue lisää Ubuntun ja Xubuntun filosofiasta ja käsitteistä Ubuntu Philosophy -sivulta.

Ubuntu-ytimen lisäksi Xubuntu käyttää infrastruktuuria, jonka Mark Shuttleworthin perustama yritys Canonical Ltd. ystävällisesti tarjoaa ja sponsoroi.

### Versionumerointi

Xubuntun versionumerointi perustuu jakelun julkaisujankohtiin. Versionumeron ensimmäinen osa kuvaa vuotta, toinen kuukautta. Esimerkiksi ensimmäinen virallinen Xubuntun versio julkaistuun kesäkuussa 2006, joten sen versionumero oli 6.06. Uusin pitkäaikaisen tuen (LTS) versio on 14.04, koodinimeltään Trusty Tahr.

## Lue lisää mistä Xubuntu koostuu

### Vapaat ohjelmistot

Xubuntu-projekti on täysin sitoutunut vapaiden ohjelmistojen kehittämisen periaatteisiin; ihmisiä rohkaistaan käyttämään, kehittämään ja jakamaan vapaita ohjelmistoja. Voit lukea lisää vapaista ohjelmistoista sekä niiden ideologisesta ja teknisistä taustasta GNU-projektin verkkosivustolta.

### Linux

Linuxin kehitti vuonna 1991 suomalainen opiskelija nimeltään Linus Torvalds. Linux-ydin (kernel) on Xubuntu-käyttöjärjestelmän sydän. Ydin on tärkeä osa jokaista käyttöjärjestelmää, sillä se toimii välittäjänä laitteiston ja ohjelmiston välillä. Lue lisää Linux-ytimestä Linux kernel -verkkosivustolta.

### Xfce

Xfce on kevyt työpöytäympäristö, jota Xubuntu käyttää. Sen tavoitteena on nopeus ja vähäisten järjestelmäresurssien käyttäminen pysyen samalla visuaalisesti vetoava ja käyttäjäystävällinen. Xfce on perinteisen UNIX-filosofian ilmentymä; modulaarinen ja monikäyttöinen. Lue lisää Xfce:stä Xfce:n verkkosivustolta.

Xubuntun dokumentaatio |  | Luku 2. Siirtyminen ja päivittäminen