# Luku 6. Mediaohjelmistot

## Musiikki

### Musiikin kuunteleminen

Voit käyttää gmusicbrowser ja Parole Media Player -sovelluksia kuunnellaksesi musiikkia tietokoneellasi. Parole Media Player voi avata musiikkitiedostoja kun kaksoisnapsautat niitä, mutta gmusicbrowser on parempi käsittelemään laajempia kokoelmia.

Jotta voisit toistaa joitain suosittuja tiedostomuotoja kuten MP3, sinun täytyy asentaa joitain ylimääräisiä ohjelmistopaketteja. Näitä ohjelmistoja ei valitettavasti voida toimittaa oletuksena Xubuntussa joidenkin maiden juridisten rajoitusten takia.

Lue ”Rajoitetut ja ei-vapaat ohjelmistot” ennen kuin jatkat alla olevien ohjeiden seuraamista, sillä ohjelmistojen asentamiseen liittyy tiettyjä juridisia kysymyksiä jotka sinun on hyvä tiedostaa.

Jotta voit toistaa MP3-tiedostoja gmusicbrowser-sovelluksessa, asenna paketti `gstreamer0.10-plugins-ugly`.

Aluksi, gmusicbrowser ei automaattisesti etsi musiikkitiedostoja tietokoneeltasi ja joudut manuaalisesti osoittamaan sen musiikkitiedostoihisi toimimalla seuraavasti:

- Avaa → Ääni ja video → gmusicbrowser

- Avaa valikko (ratas oikeassa yläkulmassa) ja napsauta Asetukset

- Asetukset-ikkunassa, siirry Kirjasto-välilehdelle

- Napsauta Lisää kansio ja valistse hakemisto joka sisältää musiikkitiedostosi ja paina OK; valintasi näkyy nyt Asetukset-ikkunassa

- Jos haluat lisätä muita sijainteja joissa sinulla on musiikkitiedostoja, toista edellinen kohta. Muussa tapauksessa paina Sulje

- gmusicbrowser alkaa tutkimaan kirjastoasi. Kun Tutkitaan-palkki katoaa, voit haluta vaihtaa näytön asetteluja (haun vasemmalla puolella) tai käynnistää gmusicbrowser -sovelluksen uudelleen nähdäksesi kirjastosi.

### Näen vääriä metatietoja (kappaleiden nimet, albumien kannet) kappaleilleni gmusicbrowserissa

Jotkin musiikkisoittimet hakevat tietoja kuten albumien kansia internetistä automaattisesti. gmusicbrowser etsii albumien kansia vain kun pyydät. Napsauta albumin kantta hiiren oikealla painikkeella ja valitse Etsi kuvaa internetistä. Voit halutessasi vaihtaa haun nimikettä tai palvelua, mutta oletusarvot toimivat useimmiten hyvin. Valitse kuva ja tallenna se albumin hakemistoon.

Joskus musiikkisoittimesi voi olla mahdotonta tunnistaa tiettyä kappaletta tai albumia oikein. Tällaisessa tapauksessa voit syöttää oikean tiedon manuaalisesti napsauttamalla musiikkitiedostoa hiiren oikealla painikkeella, valitsemalla Kappaleen ominaisuudet ja syöttämällä oikeat tiedot kyseisiin kenttiin.

Jos etsit kuvan mieluummin itse, etsi albumin kansi internetistä (tai muista lähteistä) ja tallenna kuva nimellä `cover.jpg` albumin hakemistoon. Vaihtoehtoisesti voit vetää ja pudottaa albumin kannen sille varattuun paikkaan gmusicbrowser-sovelluksessa tai napsauttaa varattua paikkaa hiiren oikealla painikkeella ja valita Aseta kuva.

### Kannettavat musiikkisoittimet

Xubuntu toimii useimpien kannettavien musiikkisoittimien kanssa, mukaan lukien iPodit. Normaalisti sinun täytyy vain kytkeä soitin tietokoneeseesi ja sitten käyttää Tiedostonhallintaa kopioidaksesi kappaleet manuaalisesti soittimeesi.

Uudemmat iPodit (kuudes sukupolvi ja uudemmat) eivät toimi automaattisesti Xubuntun kanssa ellet ole tehnyt alustavaa synkronointia iTunesin kanssa ensin.

Jos sinulla on kannettava musiikkisoitin joka voi näyttää myös kuvia ja videoita, voit haluta käyttää Banshee-musikkisoitinta jolla on hyvä tuki kyseisille laitteille. iPodin omistajat voivat myös halut kokeilla erikoistuneita sovelluksia kuten GPixPod, gtkpod ja ideviceinstaller median käsittelyyn.

## Elokuvat, DVD-levyt ja videot

Voit katsoa elokuvia ja videoleikkeitä Parole Media Player -sovelluksella.

### DVD-levyn toistaminen

Jotta voisit toistaa DVD-levyjä sinun täytyy asentaa ylimääräisiä ohjelmistoja. Tukea DVD-levyille ei voida valitettavasti toimittaa oletuksena Xubuntussa joidenkin maiden juridisten rajoituksien takia.

Lue ”Rajoitetut ja ei-vapaat ohjelmistot” ennen kuin jatkat alla olevien ohjeiden seuraamista, sillä ohjelmistojen asentamiseen liittyy tiettyjä juridisia kysymyksiä jotka sinun on hyvä tiedostaa.

Jotta voit toistaa DVD-levyjä, toimi seuraavasti:

- Asenna paketit `libdvdnav4`, `libdvdread4` ja `gstreamer0.10-plugins-ugly`.

- Jos haluat toistaa kopiosuojattuja DVD-levyjä, avaa → Apuohjelmat → Pääteohjelma ja kirjoita pääteohjelmaan `sudo /usr/share/doc/libdvdread4/install-css.sh` ja paina Enter.

- Anna salasanasi jos sitä kysytään. Paketti `libdvdcss2` ladataan ja asennetaan verkosta.

- Aseta DVD-levy asemaan. Sen pitäisi aueta automaattisesti Parole Media Player -sovelluksessa.

### Videon toistaminen

Parole Media Player tukee useimpia videoiden tiedostomuotoja. Jos yrität toistaa videon tiedostomuotoa joka ei ole tuettu, Parole Media Player saattaa huomauttaa puuttuvasta lisäosasta. Voit tämän jälkeen asentaa puuttuvan lisäosan seuraamalla asennusvelhoa. Tämän jälkeen voit joutua käynnistämään sovelluksen uudelleen.

Jos sinulla on ongelmia saada video toimimaan selaimessasi, Parole Media Player tukee useimpien videoiden suoratoistoa. Avataksesi videon Parole Media Player -sovelluksessa, napsauta videota hiiren oikealla painikkeella ja valitse Avaa sovelluksessa "Parole Media Player".

#### Rajoitetut tiedostomuodot

Jotkin videoiden tiedostomuodot, kuten Adobe Flash, QuickTime and Windows Media Video, ovat suojattuja ja niitä ei voida toimittaa Xubuntu-järjestelmissä oletuksena. Sinun täytyy asentaa ylimääräisiä ohjelmistoja tehdäksi näitä tiedostomuotoja käyttävien videoiden toistamisen mahdolliseksi.

Jotta voisit toistaa mediatiedostojen yleisimpiä rajoitetuissa tiedostomuotoja Parole Media Player -sovelluksessa tai Firefoxissa, asenna paketti `xubuntu-restricted-extras` (katso ”Rajoitetut ja ei-vapaat ohjelmistot” saadaksesi lisätietoja).

## CD- ja DVD-levyjen kirjoittaminen

Voit luoda omia CD- ja DVD-levyjä kirjoittamalla tiedostoja tyhjälle levylle käyttämällä tietokoneesi CD- tai DVD-kirjoitinta.

Xfburn on Xubuntun oletussovellus levyjen kirjoittamiseen. Voit luoda ääni-CD-levyjä, kirjoittaa CD- ja DVD-levyjä tiedostoista tai levykuvista sekä valmistella uudelleenkirjoitettavat levyt uutta kirjoittamista varten helposti sovelluksen avulla.

Käynnistääksesi Xfburn-sovelluksen, mene valikkoon → Ääni ja video → Xfburn.

Kun sovellus on käynnistetty, voit syöttää CD-R(W) tai DVD-R(W) -levyn jolle haluat kirjoittaa ja sitten napsauttaa asianmukaista painiketta (Uusi tiedostokokoelma, Ääni-CD, jne.).

Luku 5. Pikaopas oletussovelluksiin |  | Luku 7. Internetiin ja verkkoihin yhdistäminen